বাংলাদেশের রাজনৈতিক নেতাদের মুখে সাধারণত বিরোধী নেতৃত্বের নেতিবাচক সমালোচনাই বেশি শোনা যায়; বিশেষ করে ক্ষমতাসীন দল ও সরকারপ্রধানের গুণচর্চা বা প্রশংসা তেমন একটা দেখা যায় না। কিন্তু বিরল এই ঘটনা ঘটেছে গতকাল শনিবার; রাজধানীতে প্রধানমন্ত্রী শেখ হাসিনার কয়েকটি গুণের কথা তুলে ধরেছেন বিকল্পধারা বাংলাদেশের সভাপতি এ কিউ এম বদরুদ্দোজা চৌধুরী। বাংলাদেশ বিষয়ে ইতিবাচক পরিকল্পনা নিয়ে গুলশানের একটি ক্লাবে অনুষ্ঠানটির আয়োজন করে ‘প্রজন্ম বাংলাদেশ’ একটি সংগঠন, যেই সংগঠনের চেয়ারম্যান তার ছেলে মাহী বি চৌধুরী।